Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 679

75. 1. példa A helyzet: A meglévõ elektronikai alkatrészek gyártásának piacán két nagy társaság van jelen: „A” (30%) és „B” (30%). Mindketten jelentõs beruházást hajtottak végre a miniatürizált elektronikus alkatrészek kifejlesztéséhez szükséges K+F-ben, és korai prototípusokat fejlesztettek ki. A K+ F befejezése, illetve az — anyavállalatoknak újra eladandó, majd azok által külön-külön értékesítendõ — alkatrészek gyártása érdekében vegyes vállalat létrehozásával megállapodnak ezeknek a K+F erõfeszítéseknek az egyesítésében. A piac fennmaradó részén a szükséges beruházásokhoz elegendõ erõforrással nem rendelkezõ kis cégek osztoznak. Elemzés: A miniatürizált elektronikus alkatrészek, noha egyes területeken valószínûleg a meglévõ alkatrészek versenytársai lesznek, alapvetõen új technológiát jelentenek, az elemzést pedig a jövõbeni piacra szánt kutatási pólusoknál kell elvégezni. Amennyiben a vegyes vállalat folytatja mûködését, a szükséges gyártástechnológia csak egy úton érhetõ el, mivel valószínû, hogy „A” és „B” egyénileg külön termékekkel juthatnának piacra. Noha a megállapodás az új technológia fejlesztésének meggyorsítása terén elõnyökkel járhat, egyúttal csökkenti a választékot, és közös költségviselést eredményez a felek között. Ezenkívül a felek által a meglévõ piacon birtokolt erõs pozíció hasznosítását is figyelembe kell venni. Mivel a felek a K+F szintjén nem szembesülnének versennyel, az új technológia gyors kifejlesztésére irányuló ösztönzésük erõsen csökkenhetne. Noha ezeknek a szempontoknak egy része kiküszöbölhetõ lenne, ha a felek részére elõírnák, hogy a miniatürizált alkatrészek gyártására vonatkozó kulcsfontosságú knowhow tekintetében harmadik felek részére ésszerû feltételekkel használati engedélyt adjanak, valamennyi szempont kiküszöbölése és a mentesség feltételeinek teljesítése nem lenne lehetséges.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes